DNV GL – Business Assurance

**Sertifikavimo sutartis**

**VADYBOS SISTEMOS SERTIFIKAVIMO SUTARTIS Nr. 19-179**

|  |  |  |  |  |  |
| --- | --- | --- | --- | --- | --- |
| **Klientas** | Pavadinimas:  VMTI Fizinių ir technologijos mokslų centras | | | Adresas:  Savanorių pr. 231,  LT-02300 Vilnius | |
| Asmuo ryšiams:  Jolanta Juodienė | | | Tel.:  +370 5 2649211 | |
| p. | | | El. paštas:  jolanta.juodiene@ftmc.lt | |
| **DNV GL** | Juridinis asmuo (toliau – DNV GL):  UAB „DNV GL Lietuva“ | | | Biuro adresas:  K.Donelaičio g. 62–501, LT-44248 Kaunas  Registracijos adresas:  Minijos g. 19, Klaipėda | |
| Asmuo ryšiams:  Lukas Mikalauskas | | | Tel.:  +370 37 207275 | |
|  | | | El. paštas:  lukas.mikalauskas@dnvgl.com | |
| Ši Business Assurance sertifikavimo sutartis (Sutartis) sudaro visą šalių tarpusavio susitarimą, kuris pakeičia ir panaikina visų ankstesnių su šios sutarties objektu susijusių pareiškimų galiojimą. Joks sutarties taisymas ir (arba) keitimas negalioja, jei nėra tinkamai pasirašytas abiejų šalių.  Paslaugos nebus teikiamos, kol šios Sutarties originalas arba skaitmeninė kopija, tinkamai pasirašyta kliento nurodant datą, nebus grąžinta DNV GL.  Sertifikatas nebus išduotas, kol dokumento originalas nebus grąžintas DNV GL ir bus tinkamai apmokėta už suteiktas Paslaugas. | | | | | |
| VMTI „Fizinių ir technologijos mokslų centras“  Įm. kodas: 302496128  PVM mok.kodas: LT100005300110  Banko rekvizitai: | | | UAB „DNV GL Lietuva“ (DNV GL)  Įm. kodas: 211700130  PVM mok.kodas: LT117001314  Banko rekvizitai:  A/s FI94 8421 0710 0015 65  Danske Bank A/S, Finland Branch  SWIFT / BIC code DABAFIHH | | |
| Vieta:  Vilnius | | Data:  2019-10-14 | Vieta:  Kaunas | | Data:  2019-10-14 |
| Parašas  Vardas, pavardė:  Pareigos: | | | Parašas  Vardas, pavardė: Audrius Šileika  Pareigos: Generalinis direktorius | | |

**Paslaugų apimtis**Veiklos vietų, kurios bus sertifikuojamos, sąrašas, standartai ir sertifikavimo apimtis („Paslaugos“)

|  |  |  |  |
| --- | --- | --- | --- |
| **Sertifikuojamos veiklos vietos pavadinimas ir adresas:** | **Darbuotojų skaičius:** | **Sertifikuojamos veiklos vietos funkcija (pagrindinė buveinė, pardavimų biuras, gamykla, ir t. t.)** | **Sertifikuojamos veiklos vietos sertifikavimo apimtis (jei skiriasi nuo pagrindinės sertifikavimo apimties)** |
| **VMTI Fizinių ir technologijos mokslų centras**  **Savanorių pr. 231,**  **LT-02300 Vilnius** | **XX** | **Pagrindinė buveinė** |  |
| **VMTI Fizinių ir technologijos mokslų centras**  **Saulėtekio al. 3,**  **LT-10257 Vilnius** | **XX** | **Padalinys** |  |
| **VMTI Fizinių ir technologijos mokslų centras**  **Akademijos g. 7,**  **LT-028412 Vilnius** |  | **Padalinys** |  |

|  |  |
| --- | --- |
| **Standartas (-ai):** | ISO 9001:2015 |
| **Sertifikavimo apimtis:** | LT:  Moksliniai tyrimai, eksperimentinė plėtra ir metrologija. Aukščiausios kvalifikacijos mokslininkų rengimas.  EN:  Research, experimental development and metrology. Doctoral studies and training. |
| **Pramonės sektorių kodai**  **(EA ir NACE):** | EA: 34  NACE: 73.10 |
| **Akreditacijos institucija:** | FINAS |
| **Akredituotas padalinys:** | DNV GL Business Assurance Finland OY AB  Keilasatama 5  FI-02150 Espoo Finland  Akredituotas padalinys yra visiškai atsakingas už DNV GL veiklos, finansinę ir teisinę atitiktį taikomiems akreditacijos reikalavimams. |

**Paslaugų teikimas**

DNV GL teiks Paslaugų apimtyje nurodytas Paslaugas pagal sutarties nuostatas ir bet kokias raštu sutartas taikomas taisykles bei standartus. Jei nesutarta kitaip, yra taikomas vadybos sistemos sertifikavimo standartas ir bet kokie kiti taikomi akreditacijos reikalavimai. Paslaugų, kurios turi būti teikiamos, apimtis nurodyta Sutartyje.

DNV GL skirs kvalifikuotus darbuotojus, kurie teiks Paslaugas. Jei nesutarta kitaip, DNV GL gali bet kuriuo metu savo sąskaita ir rizika pakeisti darbuotojus, priskirtus teikti Paslaugas, užtikrinus, kad bet kokie juos pakeitę darbuotojai yra tinkamai kvalifikuoti.

DNV GL gali savo sąskaita papildyti audito komandą stebėtoju (-ais) mokymams, partnerių įvertinimui ir akreditacijos institucijos, vadybos sistemos sertifikavimo standarto savininko ir (arba) vyriausybės įstaigos priežiūrai vykdyti.

**Apmokėjimas už paslaugas**

|  |  |  |  |
| --- | --- | --- | --- |
| **LAIKOTARPIS** | **PASLAUGOS APIBŪDINIMAS** |  | **KAINA EUR, be PVM** |
| 2019 m. | Persertifikavimo auditas |  | **2850.00** |
| 2020 m. | Pirmasis periodinis auditas |  | **1250.00** |
| 2021 m. | Antrasis periodinis auditas |  | **1250.00** |

Auditorių kelionės ir kitos tiesioginės išlaidos Lietuvos teritorijoje, taip pat sertifikato (lietuvių ir anglų k.) rinkliava, yra įskaičiuoti į pateiktas kainas. Jei audite dalyvauja užsienio šalių auditoriai, jų kelionės bei apgyvendinimo išlaidos bus atlyginamos papildomai, pagal tokių išlaidų faktą.

|  |  |
| --- | --- |
| **Papildomos išlaidos ir mokėjimo sąlygos** | |
| Toliau nurodytomis aplinkybėmis už papildomas paslaugas bus mokama papildomai:   * Jei sutarta veikla arba sertifikavimo apimtis yra išplečiama. Tokiu atveju bus parengtas šios Sutarties priedas arba nauja sutartis. * Jei vykdomi atitinkamų sertifikavimo schemų specialūs auditai arba papildomi auditai, būtini, siekiant patvirtinti, kad buvo įgyvendinti koregavimo veiksmai. * Jei vykdomi struktūriniai vadybos sistemos ir (arba procedūrų) pakeitimai. * Jei vykdant auditą vienu metu neįvertinti įvairūs standartai. * Jei Klientas nevykdo ar pažeidžia atitikties sertifikato priežiūrai ir naudojimui taikomų reikalavimų. * Jei turi būti išduoti papildomi sertifikatai arba atnaujinami esami sertifikatai, pvz., dėl adreso, pavadinimo, sertifikavimo apimties pakeitimo ir pan. * Mokesčiai už kitus Sutartyje neaptartus veiksmus.   Visi mokėjimai už papildomas paslaugas bus skaičiuojami valandiniu tarifu pagal faktiškai sugaištą laiką pagal tokių paslaugų vykdymo metu galiojantį DNV GL kainininką, išskyrus atvejus, kai šalys iš anksto raštu susitarė kitaip. Visos papildomos išlaidos apmokamos pagal faktą. | DNV GL turi teisę pakeisti įkainius kasmet, kad jie sutaptų su vidutinės metinės infliacijos pokyčiu, taip pat kitais atvejais, esant būtinumui.  Klientas privalo sumokėti DNV GL už Paslaugas, apibrėžtas šioje Sutartyje. Mokėjimas turi būti pervestas į DNV GL banko atsiskaitomąją sąskaitą, nurodytą pateiktoje PVM sąskaitoje–faktūroje.  Visos nurodytos kainos pateikiamos be pridėtinės vertės mokesčio (PVM) ir kitų taikomų mokesčių ar rinkliavų. Paslaugos turi būti apmokėtos per 30 dienų nuo PVM sąskaitos–faktūros datos. Už vėlavimą bus skaičiuojami 0,02% dydžio delspinigiai už kiekvieną pradelstą dieną. |

**Terminai ir sąlygos**

Jei toliau pateiktame 11 straipsnyje nenurodyta kitaip, taikomi šie bendrieji terminai ir sąlygos:

1. Bendrieji įsipareigojimai
   1. DNV GL teikiant Paslaugas, būtina, kad DNV GL būtų suteikta prieiga ir teisė patikrinti visas svarbias sertifikuojamos veiklos vietas ir patalpas, pateikti visi svarbūs dokumentai ir informacija. Klientas laiku priims visus būtinus sprendimus ir suteiks DNV GL visą pagrįstai būtiną prieigą prie kliento sertifikuojamos veiklos vietų ir patalpų bei pateiks DNV GL bet kokius ir visus svarbius teisingus išsamius dokumentus ir informaciją, būtinus teikiant Paslaugas. Jei nėra aiškiai sutarta, kad teikiant Paslaugas DNV GL turi nustatyti kliento pateiktos informacijos neatitikimus, klaidas, nesuderinamumą arba trūkumus, Klientas yra atsakingas už visus jo pateikiamos informacijos aspektus, o DNV GL, teikdama Paslaugas, turi teisę pasitikėti, kad tokia kliento pateikta informacija yra tiksli ir išsami.
2. Paslaugos
   1. Klientas gali atšaukti arba atidėti auditų vykdymą grafiko planavimo metu nustatytu laiku, pateikęs DNV GL raštišką pranešimą (Pranešimas apie atidėjimą). Jei Pranešimas apie atšaukimą ar atidėjimą gautas likus mažiau nei 30 (trisdešimt) dienų iki sutartos audito dienos, DNV GL turi teisę reikalauti, kad Klientas sumokėtų DNV GL kainos dalį, proporcingą suteiktoms paslaugoms, ir atlygintų kitas protingas išlaidas, kurias DNV GL padarė iki Pranešimo apie atidėjimą gavimo iš Kliento momento. Šalys susitaria, kad minimalios DNV GL išlaidos yra lygios 15 % (penkiolikai procentų) nuo sutarto mokesčiojei jei pranešimas apie atidėjimą gautas likus mažiau nei 30 (trisdešimčiai) dienų iki sutartos audito dienos, ir 50 % (penkiasdešimt procentų) sutartos kainos, jei pranešimas apie atidėjimą gautas likus mažiau nei 7 (septynioms) dienoms iki sutartos audito dienos. Audito vykdymo atidėjimo atveju, šalims susitarus dėl naujos šalims priimtinos audito datos, šalys gali susitarti įskaityti sumokėtą sumą į audito kainą.
   2. Teikiant paslaugas pagal šią sutartį, DNV GL turi teisę paskirti subrangą DNV GL Business Assurance Group AS ar bet kuriai grupės bendrovei, arba tinkamai kvalifikuotai trečiajai šaliai.
3. Atitikties sertifikato išdavimas ir priežiūra
   1. Baigus sertifikavimo procesą, DNV GL išduos klientui atitikties sertifikatą akredituoto padalinio vardu, jei DNV GL nustatys, kad yra laikomasi atitinkamo vadybos sistemos sertifikavimo standarto. Klientui vykdant mokėjimus pagal šią Sutartį, Klientas turės teisę naudoti galiojantį sertifikatą ir DNV GL nurodyto standartinio dydžio bei dizaino sertifikavimo ženklus tikslams, kuriems yra skirti ir naudojami tokie sertifikatai, įskaitant naudojimą ant laiškų, dokumentų ir kitos reklaminės medžiagos.
   2. Jei neteisingai nurodoma informacija apie sertifikavimą, klaidinančiai naudojami sertifikavimo dokumentai arba ženklai, ar kitaip pažeidžiami sertifikatų ir sertifikavimo ženklų priežiūrai ir naudojimui taikomi reikalavimai, kuriuos DNV GL pateikė kartu su atitikties sertifikatu, DNV GL arba akredituotas padalinys gali inicijuoti koregavimo veiksmus, taip pat sustabdyti arba anuliuoti sertifikatą ir paskelbti apie pažeidimą. Klientas turi nedelsiant įgyvendinti koregavimo veiksmus.
   3. Kliento sertifikuojamos veiklos vietoje turi būti atlikti visi numatyti auditai ir vizitai. Klientas privalo nedelsdamas pranešti DNV GL apie visus savo veiklos ir vadybos sistemos pokyčius (apie vykdomus organizacinius, nuosavybės pokyčius, naujus produktus ir paslaugas, vietos, darbuotojų skaičiaus pokyčius, akscininkų ginčua, didelius incidentus arba teisinius pažeidimus, dėl kurių būtina įtraukti atitinkamą kompetentingą instituciją ir t. t.), kurie gali veikti atitikties sertifikatą, pageidautina, kad jis tai įvykdytų prieš atlikdamas tokius pokyčius. Tuo remiantis ir užtikrinus, kad Klientas nori išlaikyti atitikties sertifikatą, DNV GL gali pareikalauti įvykdyti nenumatytus auditus.
   4. Klientas privalo bet kuriuo metu užtikrinti, kad vykdo atitinkamo vadybos sistemos sertifikavimo standarto (-ų) reikalavimus ir įgyvendina veiksmus, kurie būtini pagal nustatytas neatitiktis, pastabas, gerinimo galimybes bei pažymėtinas pastangas.
   5. DNV GL arba akredituotas padalinys gali savo nuožiūra sustabdyti arba anuliuoti Klientui išduotą atitikties sertifikatą, sprendimui įsigaliojant iš karto, jei nesilaikoma 3.1−3.4 aukščiaupunktuose nurodytų reikalavimų arba jei Klientas nevykdo mokėjimų už Paslaugas, kaip numatyta šioje Sutartyje.
   6. Atšaukus atitikties sertifikatą, Klientas nutraukia visų reklamos priemonių, kuriose yra nuoroda į sertifikavimą, naudojimą. Jei sertifikatas anuliuotas, atitikties sertifikato originalas turi būti grąžintas DNV GL per 14 dienų nuo anuliavimo dienos. Klientas gali apskųsti DNV GL sprendimą neišduoti, sustabdyti arba anuliuoti atitikties sertifikatą pagal atitinkamame sertifikavimo arba akreditavimo standarte numatytus reikalavimus.
4. Intelektinė nuosavybė
   1. Šios sutarties tikslais, kiekviena šalis liks vienintele jos intelektinės nuosavybės ir visų teisių į ją, egzistavusių iki šios sutarties pasirašymo, savininke, įskaitant, bet neapsiribojant, DNV GL sertifikatų, ataskaitų ir klausimynų šablonus. DNV GL turi teisę savo sertifikavimo veiklai naudoti technines žinias (*know-how*), kurias DNV GL įgyja teikdama Paslaugas.
   2. DNV GL priklauso visos Klientui pagal šią sutartį išduotų ataskaitų ir sertifikatų (Rezultatai) nuosavybės teisės, įskaitant autoriaus teises ir visas turtines teises. Klientas įgyja ribotą, visame pasaulyje galiojančią ir nemokamą licenciją naudoti galiojančius sertifikatus pagal taikomus reikalavimus, ir visame pasaulyje galiojančią nemokamą licenciją naudoti ataskaitas savo vidaus tikslams. Ataskaitos nebus atskleistos trečiosioms šalims be DNV GL išankstinio raštiško sutikimo.
   3. Klientas pateiks Rezultatus arba jų dalis trečiosioms šalims tik nekeisdamas jų turinio, konteksto ar originalios kalbos.
5. Konfidencialumas
   1. Kiekviena šalis sutinka išlaikyti bet kokios informacijos, kurią ji gauna iš kitos šalies vykdant Sutartį, kurią atskleidžianti šalis pagal jos reikšmę arba pagrįstomis aplinkybėmis laiko konfidencialia, konfidencialumą. Šalis gavėja turi elgtis su tokia informacija racionaliai apdairiai ir stropiai, neplatinti ir neatskleisti jos trečiosioms šalims be kitos šalies išankstinio raštiško sutikimo, tačiau užtikrinant, kad DNV GL gali skleisti tokią informaciją savo tarnautojams, darbuotojams, grupės įmonėms arba subrangovams, kuriems taikomi šios Sutarties principus atitinkantys konfidencialumo įsipareigojimai.
   2. Pirmiau nurodyti įsipareigojimai netaikomi ir kiekviena šalis gali atskleisti bet kokią informaciją, kuri: i) buvo žinoma gavėjui prieš tai, kai ją atskleidė kita šalis, arba tampa žinoma gavėjui per trečiąją šalį be konfidencialumo įsipareigojimo; ii) yra arba tampa viešai žinoma ne dėl gavėjo veiksmų arba neveikimo, ir iii) ją būtina atskleisti atitinkamai akreditacijos institucijai, bet kokiam Kompetentingam teismui, vyriausybės agentūrai ar kitai svarbiai valdžios įstaigai pagal taikomus įstatymus, teismo orderį arba kitas visuomenės taisykles.
   3. Nepažeidžiant pirmiau nurodyto punkto, DNV GL turi teisę i) naudoti statistiniams ir analitiniams tikslams bet kokią Paslaugų teikimo metu gautą informaciją, užtikrinus, kad tai yra vidinis naudojimas arba paskelbiant informaciją tik nuasmenintose suvestinėse; ii) nurodyti klientą, vykdant DNV GL rinkodarą, ir iii) papildyti audito komandą trečiosiomis šalimis, kaip numatyta šioje Sutartyje.
   4. Šioje dalyje nurodyti įsipareigojimai išlieka ir galioja baigus teikti Paslaugas arba pasibaigus šiai sertifikavimo sutarčiai ir išlieka galiojantys tiek, kiek atitinkama informacija yra konfidenciali.
6. Nutraukimas
   1. Ši Sutartis galios, kol ją nutrauks viena iš šalių, kaip nustatyta šioje Sutartyje.
   2. Nurodytomis aplinkybėmis kiekviena šalis gali nutraukti šią Sutartį raštu pranešdama kitai šaliai: i) jei kita šalis įvykdo esminį Sutarties pažeidimą ir neištaiso jo per 10 darbo dienų nuo kitos šalies raštiško pranešimo (be kita ko, esminiu Sutarties pažeidimu bus laikomas Kliento vėlavimas atsiskaityti arba suplanuoto audito atidėjimas ar atšaukimas pagal 2.1 punktą; ii) jei kita šalis tampa nemoki, nesugeba laiku mokėti skolų nustatytu terminu arba jai vykdoma bankroto procedūra, likvidavimo administravimas, išformavimas, likvidavimas arba kitu būdu nutraukiamas verslas; iii) pateikus kitai šaliai raštišką pranešimą 60 dienų prieš Sutarties nutraukimą. DNV GL turi teisę nutraukti Sutartį pagal 6.2 dalies iii) punktą dėl kitų svarbių priežasčių, net jeigu jos neprilygsta esminiam Sutarties pažeidimui.
   3. Jei sutartį nutraukia Klientas pagal 6.2 dalies iii) punktą arba ją nutraukia DNV GL pagal 6.2 dalies i) punktą arba 6.2 dalies ii) punktą, DNV GL turi teisę gauti pilną atlygį už Paslaugas, suteiktas iki sutarties nutraukimo, ir už visas patirtas ir dokumentuose užfiksuotas išlaidas, ir standartinį administracinį nutraukimo mokestį (vienos audito dienos įkainis pagal tuo metu galiojantį DNV GL kainininką).
7. Sveikata, sauga ir aplinkosauga (HSE)
   1. Abi šalys taikys pagrįstus standartus, siekdamos kurti sveikatos, saugos ir aplinkosaugos (HSE) požiūriu tinkamą darbo aplinką atitinkamiems darbuotojams ir darbo vietoms.
   2. Klientas nedelsdamas informuos DNV GL apie bet kokią i) faktinę arba potencialią HSE riziką, žinomą Klientui, kuri yra pagrįstai svarbi paslaugoms teikti ir apie ii) bet kokias Kliento taikytas arba planuojamas priemones, mažinančias tokią riziką, kurias turi vykdyti DNV GL darbuotojai Kliento reikalavimu.
   3. Kai teikdama paslaugas DNV GL turi lankytis arba dirbti Kliento valdomose patalpose arba sertifikuojamos veiklos vietoje, Klientas yra atsakingas už darbo aplinkos tinkamumą, stabilumą, saugumą ir teisinę atitiktį, įskaitant pagrįstas priemones, skirtas sumažinti arba kontroliuoti atitinkamą riziką. Kai DNV GL darbuotojai yra Kliento patalpose arba sertifikuojamos veiklos vietose, DNV GL darbuotojai vykdys kliento HSE instrukcijas, pateiktas pagal šį straipsnį. DNV GL ir (arba) jų darbuotojai, taip pat ir jų subrangovai, gali atsisakyti vykdyti bet kokią veiklą arba apsilankyti bet kokioje teritorijoje arba sertifikuojamos veiklos vietoje, jei DNV GL arba jų darbuotojai savo nuožiūra mano, kad atitinkama rizika yra nepriimtina arba jai nėra skiriamas tinkamas dėmesys, ji nėra suvaldoma arba mažinama. Bet kuris toks sprendimas sustabdys abiejų šalių įsipareigojimus be jokios atsakomybės arba baudos iki kol šalys sutars dėl tolimesnių veiksmų.
8. Žalos atlyginimas ir atsakomybė
   1. DNV GL ir jos grupės bendrovės, dukterinės bendrovės ir filialai, įskaitant akredituotą padalinį, taip pat atitinkami jų darbuotojai, atstovai, direktoriai ir subrangovai (kartu − „DNV GL grupė“) jokiu būdu nebus laikomi atsakingais už jokius Kliento ir (arba) jo grupės įmonių, valdančių bendrovių arba filialų, arba atitinkamų jų darbuotojų, atstovų, direktorių ir rangovų (kartu − „Kliento grupė“) netiesioginius nuostolius, patirtus dėl šios Sutarties arba susijusius su ja, įskaitant, bet tuo neapsiribojant, pelno, naudojimosi arba reputacijos praradimą, kurie gali būti patirti dėl sutarties pažeidimų, civilinės teisės pažeidimų, griežtos atsakomybės ar pan.
   2. Išskyrus įsipareigojimų pažeidimą pagal 5 straipsnį (Konfidencialumas) arba esant tyčiniam nusižengimui ar kitomis panašiomis aplinkybėmis, esant kuriomis šalis negali teisėtai riboti savo atsakomybės pagal šiai Sutarčiai taikomą teisę, didžiausia bendroji DNV GL grupės atsakomybė pagal šią Sutartį arba susijusi su ja, neatsižvelgiant ar atsakomybė būtų kilusi dėl sutarties ar teisės pažeidimo, yra apribota iki mažesnės sumos: i) penkis kartus didesnės sumos nei atlygis, sumokėtas DNV GL pagal šią sutartį arba ii) 200 000 USD (dviejų šimtų tūkstančių).
   3. Klientas turi kompensuoti ir apsaugoti DNV GL grupę nuo:
      1. bet kokios atsakomybės, nuostolių, žalos, išlaidų (įskaitant teisines išlaidas), pretenzijų ir išlaidų, kylančių dėl Kliento nesugebėjimo vykdyti savo įsipareigojimų, susijusių su tikslios informacijos, medžiagų arba duomenų ir prieigos prie sertifikuojamos veiklos vietų pateikimu laiku ir kaip pasekmės to, kad atitikties sertifikatas yra naudojamas pažeidžiant taikomus reikalavimus.
      2. bet kokių kitų Kliento grupės bendrovių pretenzijų dėl sutarties arba civilinės teisės pažeidimų, kylančių dėl šios Sutarties arba susijusių su ja.
9. Force majeure
   1. Bet kurios šalies vėlavimas arba įsipareigojimų nevykdymas nebus laikomas nevykdymu, suteikiančiu teisę pateikti pretenziją dėl žalos, jei ir tik tiek, kiek toks vėlavimas arba nevykdymas yra sukeltas įvykių, kurių susijusi šalis negali kontroliuoti ir neturėjo pagrįsto būdo jų išvengti arba pagrindo juos numatyti, įskaitant, bet neapsiribojant, karo veiksmus, gamtos stichiją, gaisrą, sprogimą, darbo konfliktus ar bet kokias tarptautines sankcijas arba prekybai taikomus apribojimus. Susijusi šalis turi nedelsiant pranešti kitai šaliai raštu apie priežastis ir numatomą tokių aplinkybių trukmę.
10. Teisė ir jurisdikcija
    1. Ši sutartis reguliuojama ir aiškinama pagal *Lietuvos Respublikos* teisę.
    2. Bet kokie ginčai, kurie kyla dėl šios sutarties arba yra jos pasekmė, kurių nepavyksta išspręsti draugiškai šalių tarpusavio derybomis, turi būti sprendžiami *Klaipėdos miesto* teismuose.
11. Specialiosios sąlygos

Netaikoma

1 priedas. Audito trukmės nustatymas

Audito trukmė pagal šią sutartį nustatoma ir koreguojama atsižvelgiant į Kliento pateiktą informaciją ir atitinkamus akreditavimo reikalavimus, tokius kaip IAF MD5:2015 (atliekant KVS ir AAVS auditus) ir IAF MD22:2018 (atliekant DSSVS auditus). Toliau pateiktoje lentelėje nurodyti veiksniai, taikomi apskaičiuojant audito trukmę (audito dienas) pagal šios sutarties paslaugų apimties dalyje įvardytą sertifikavimo apimtį.

Sertifikavimo proceso metu audito trukmė gali būti keičiama atsižvelgiant į Kliento vadybos sistemos pokyčius ar akreditacijos reikalavimus.

|  |  |
| --- | --- |
| Skaičiavimo pagrindas | Kliento duomenys ir pagrindžiantys veiksniai |
| Integruotos vadybos sistemos auditas | Ne |
| Faktinis darbuotojų skaičius | 632 |
| Faktinio darbuotojų skaičiaus nustatymo veiksniai | * Visu krūviu dirbantys rangovai * Daliniu krūviu dirbantys rangovai * Didelė dalis darbuotojų įtraukti į tą patį pasikartojantį procesą * Didelė dalis darbuotojų yra laikini arba nekvalifikuoti |
| Pritaikyti audito trukmės nustatymo veiksniai | * Sudėtinga logistika, įskaitant daugiau nei vieną pastatą ar darbo vietą. * Darbuotojai kalba daugiau nei viena kalba (reikalingas vertėjas arba daugiau nei vienas auditorius) * Labai didelė veiklos vieta pagal darbuotojų skaičių * Į sistemą įtraukta pakankamai daug unikalių procesų * Reikia aplankyti laikinus objektus, kad galima būtų patikrinti nuolatinės sertifikuojamos vietos veiklą * Iš išorės samdomi procesai ar funkcijos * Didelės rizikos veikla * Labai sudėtingi procesai ir (arba) griežtai reglamentuoti procesai * Jautresnė aplinka palyginti su tipine pramonės sektoriaus veiklos vieta * Suinteresuotųjų šalių požiūriai * Netiesioginiai aspektai, dėl kurių reikia pailginti audito trukmę * Papildomi ar neįprasti aplinkos avarinės situacijos / nepaprastieji įvykiai, kylantys arba galintys kilti dėl incidentų, nelaimingų atsitikimų ir galimų avarinių situacijų, ankstesnių aplinkos apsaugos problemų, su kuriomis susidūrė organizacija * Nelaimingų atsitikimų ir profesinių ligų skaičius viršija verslo sektoriaus vidurkį * Organizacijos veiklos vietoje dalyvauja visuomenės atstovai * Organizacijai gresia teisinė byla dėl DSS (priklausoma nuo reikalo rimtumo ir susijusios rizikos poveikio) * Laikinai samdoma daug subrangovų bendrovių, dėl kurių darbuotojų didėja DSS rizikos * Dėl turimo pavojingų medžiagų kiekio gamykloje kyla reikšmingų pramoninių incidentų pavojus, atsižvelgiant į taikomus vietos reglamentus ir (arba) rizikos vertinimo dokumentus * Į sertifikavimo apimtį įtrauktos organizacijos veiklos vietos esančios užsienio šalyse (ir jų teisinė bazė bei kalba nėra gerai žinoma) * Remiantis ankstesnio veiksmingumo apžvalga, vadybos sistema yra pažangi ir veiksminga Klientas nevykdo projektavimo veiklos ar netaiko kitų standartų elementų * Labai maža veiklos vieta pagal darbuotojų skaičių * Vadybos sistema yra žinoma * Klientas pasirengęs sertifikavimui * Didelis automatizavimo lygis * Daug darbuotojų dirba ne veiklos vietoje, pvz., pardavimo atstovai, vairuotojai, aptarnaujantys darbuotojai ir pan. ir jų veiklos atitiktį sistemos reikalavimams galima patikrinti peržvelgus įrašus * Mažos rizikos veikla * Mažos rizikos veikla, kur nuolat atliekami panašūs ir pasikartojantys veiksmai (pvz., tik aptarnavimas) * Mažos rizikos veikla ir visose pamainose atliekamas nesudėtingas identiškas darbas, kurio veiksmingumą galima tinkamai įrodyti * Mažos rizikos veikla ir daug darbuotojų atlieka panašias nesudėtingas funkcijas Pasikartojantys veiklos procesai (kai darbuotojai atlieka pasikartojančius darbus) |